།ངན་སོང་སྦྱོང་རྒྱུད་ནས་བཤད་པའི། །སྦྱིན་སྲེག་རོ་སྲེག་མཆོད་རྟེན་གྱི། །
ཆོ་ག་རབ་གནས་མདོར་བསྡུས་པའི། །ལག་ལེན་ཤིན་ཏུ་
གསལ་བར་བཞུགས། །
ཨོཾ་སྭ་སྟི། ཁྱབ་བདག་རྣམ་སྣང་ཆེན་པོ་དང༌། །དབྱེར་མེད་བླ་མ་ལ་བཏུད་ནས། །
ངན་སོང་སྦྱོང་རྒྱུད་ནས་བཤད་པའི། །སྦྱིན་སྲེག་ཆོ་ག་བཤད་ཀྱིས་ཉོན། །
དེ་ལ་གསུམ་སྟེ། སྦྱིན་སྲེག་རྐྱང་པའི་ཆོ་ག །རོ་སྲེག་གི་དམིགས་བསལ། ཞར་བྱུང་
ཚ་ཚའི་ཆོ་གའོ། །དང་པོ་ལ་སྦྱོར་དངོས་རྗེས་གསུམ་ལས། སྦྱོར་བ་ནི་སྔར་ས་ཆོག་མ་བྱས་
པའི་ས་ཕྱོགས་ཡིན་ན་གང་དུ་བྱ་བའི་གནས་སུ་རང་ཉིད་ལྷའི་ང་རྒྱལ་དང་ ལྡན་པས་
གཏོར་མ་ཆ་གསུམ་ཆོ་ག་བཞིན་བཏང་ལ། དང་པོ་གཉིས་ཀྱི་ཕྲིན་ལས་བཅོལ་བའི་རྗེས་སུ།
ས་ཕྱོགས་འདིར་འཕགས་པ་ངན་སོང་ཐམས་ཅད་ཡོངས་སུ་སྦྱོང་བའི་སྦྱིན་སྲེག་གི་དཀྱིལ་
འཁོར་བཞེངས་ཏེ། ལྷ་མཆོད་པ་དང་སེམས་ཅན་གྱི་དོན་བགྱིད་པར་འཚལ་ན། སའི་
ཕྱོགས་འདི་བདག་ལ་སྩལ་ཞིང་སྦྱིན་སྲེག་གི་ཆོ་ག་མཐར་མ་ཕྱིན་གྱི་བར་དུ་བར་ཆད་ཐམས་
ཅད་ཞི་བའི་སྟོང་གྲོགས་མཛད་དུ་གསོལ། ཞེས་བརྗོད་དེ་གཤེགས་གསོལ་སོགས་བྱ།
བགེགས་གཏོར་གྱི་རྗེས་སུ་ས་ཕྱོགས་འདིར་སོགས་གོང་ལྟར་ལས་འཚལ་ན་ཞེས་པའི་
མཐར། འབྱུང་པོ་གདུག་པ་ཅན་གསང་སྤྱོད་བལྟ་བར་མི་དབང་བ་རྣམས་གཏོར་མ་འདིས་
ཚིམ་པར་གྱིས་ལ་སའི་ཕྱོགས་འདིར་མ་གནས་པར་གཞན་དུ་སོང་ཤིག །ཅེས་དང་ཁྲོ་བོའི་

82

ངན་སོང་སྦྱོང་རྒྱུད་ནས་བཤད་པའི་སྦྱིན་སྲེག་རོ་སྲེག་མཆོད་རྟེན་གྱི་ཆོ་ག་རབ་གནས་མདོར་བསྡུས།
སྔགས་བརྗོད་ཅིང་རོལ་མོ་བྱ། གུ་གུལ་གྱིས་བདུག །ཡུངས་ཀར་གྱིས་ཕྱོགས་ཀུན་ཏུ་
བྲབས་པས་བགེགས་ཐམས་ཅད་བྱེར་བར་བསམས་པ་ནི་ས་བསླང་བའོ། །དེ་ནས་ལྷའི་ང་
རྒྱལ་བརྟན་པོས། ཨོཾ་བྷུ་ཁཾ་ཞེས་བརྗོད་ཅིང་དཀྱིལ་འཁོར་གྱི་ས་ཕྱོགས་ཐམས་ཅད་ལག་
ས་ཕྱོགས་ནམ་མཁའི་རང་བཞི་
པས་བཅགས་ལ་ས་ཕྱོགས་ནམ་མཁའི་རང་བཞིན་དུ་བསམ། དེ་བཞིན་དུ་ཨོཾ་ཧ་ན་ཧ་ན་
ཀྲོ་དྷ་ཧཱུྃ་ཕཊ། ཅེས་མང་དུ་བརྗོད་པས་ས་ཕྱོགས་སྐྱོན་ཐམས་ཅད་དང་བྲལ་བར་བསམས་
པ་ནི་ས་སྦྱོང་བའོ། །དེ་ནས་ཐབ་ཀྱི་གཞི་འཐས་པར་བྱས་ལ་དེར་ཐིག་ཆེན་བརྒྱད་བཏབ་
སྟེ༑ དབུས་ནས་སོར་བརྒྱད་བསྐོར་བའི་འཁོར་ལོའི་ལྟེ་བ་དཀར་པོ་ལ་དབུས་སུ་ཟླ་གདན་
གྱི་སྟེང་དུ་གཙོ་བོ། ཕྱོགས་མཚམས་སུ་རིགས་བཞི་ཡུམ་བཞི། དེའི་ཕྱི་རོལ་དུ་སེམས་
དཔའ་བཅུ་དྲུག་གི་མཚན་མ་རྣམས་བྲི། དེ་ནས་སོར་བཞི་པ་གསུམ་བསྐོར་བའི་དང་པོ་ལ་
རྩིབས་བརྒྱད་བྱས་ཏེ་ཕྱོགས་བཞིར་སྒོ་བ་བཞི་དང་མཚམས་བཞིར་སྒེག་སོགས་བརྒྱད་ཀྱི་
མཚན་མ་བྲི། གཉིས་པ་གཞི་སེར་པོ་ལ་རྡོ་རྗེ་དཀར་པོའི་ཕྲེང་བ། གསུམ་པ། གཞི་དཀར་
པོ་ལ་རྡོ་རྗེ་རྒྱ་གྲམ་ལྗང་གུ། དེ་ནས་སོར་གཉིས་པ་གཉིས་བསྐོར་བའི་དང་པོ་གཞི་ལྗང་གུ་
ལ་རིན་པོ་ཆེ་སེར་པོ། གཉིས་པ་གཞི་སེར་པོ་ལ་པདྨ་དམར་པོ། སླར་ཡང་ཇི་ལྟར་འཚམས་
པའི་ཟླུམ་པོ་གསུམ་བསྐོར་བའི་དང་པོ་གཉིས་ཕྱོགས་མདོག་ཏུ་བྱས་པའི་ནང་མ་ལ་སྐལ་
བཟང༌། ཕྱི་མ་ལ་ཉན་རང་དང་ཕྱོགས་བཞིར་སྒོ་བ་རྣམས། ཟླུམ་སྐོར་ཕྱི་མ་ལ་འཁོར་ཡུག་
གི༌ལྷ༌རྣམས༌ཀྱིས༌མཚན༌མ༌བྲི༌ཞིང༌ཚོན་གྱི་ཁ་དོག་གསལ་ཁ་མེད་པ་རྣམས་དཀར་པོར་
བྱ༑ ཡང་ན་གཞི་ཚོན་ཐམས་ཅད་དཀར་པོ་ལ་གཅོད་རྣམས་ཅི་མཛེས་སུ་བྱ། དེའི་ཕྱི་རོལ་
དུ་ཐབ་སྟེགས་གྲུ་བཞི་ལ་གྲྭ་འགུག་བཞིར་ཟླ་ཕྱེད་རྡོ་རྗེ་རྩེ་ནང་དུ་བསྟན་པ་བྲི། མགྲོན་
ཐབ་ཀྱི་ལྷ་རྣམས་ཀྱི་ཚོན་ཕུང་འགོད་ཚུལ་ཞིབ་པ་ལོགས་སུ་ཤེས་སོ། །དེ་ནས་རྡོ་རྗེ་ཕྲེང་
བའི་ཟླུམ་སྐོར་གྱི་སྟེང་དུ་སྲོག་ཆགས་མེད་པའི་བུད་ཤིང་ཟླུམ་པོ་བརྩིགས་ལ། སྟེང་དུ་རྩྭ་
སྐམ་པོ་དང་བཅས་པའི་དཔལ་འབར་དང་ཐབ་ནང་གི་ཤར་ལྷོར་ཏིང་ལོ་ཆེ་བ་ཞིག་ཀྱང་

83

གངས་ཅན་རིག་བཅུད་ལས། དཔོན་སློབ་ངག་དབང་ལེགས་གྲུབ་ཀྱི་གསུང་པོད་འབུམ་བཞི་པ།

བཞག །ཐབ་ཀྱི་ནུབ་ཏུ་སློབ་དཔོན་ཞལ་ཤར་དུ་ཕྱོགས་པའི་སྟན་བཤམས་ལ། མདུན་དུ་
རྡོ་རྗེ་དྲིལ་བུ་དགང་གཟར་བླུགས་གཟར་ཁ་སྦྱར་བ་དང་དྲི་བཟང་གི་ཆུ་ཀུ་ཤའི་འཐོར་ཡབ་
དང་བཅས་པ་བཞག །རང་གི་གཡས་ཕྱོགས་ནས་ཡམ་ཤིང་མཐོ་གང་བ་རྩི་མ་ཉམས་པ་རྩྭ་
རྩེ་མར་རམ་སྦྲང་རྩིས་སྦགས་པ། མར། ཏིལ་ལམ་ཡུངས་ཀར། ཞོ་ཟན་ནམ་མངར་
གསུམ་དང་རབ་འོ་མ་སོགས་
གསུམ་དང་རའི་འོ་མ་སོགས་སྦྱར་བའི་ཟས་མཆོག །སོ་བ། འབྲས། ནས། གྲོ། སྲན་མ།
དཱུར་བ། ཀུ་ཤ་རྣམས་སོ་སོའམ། ཡང་ན་ཡམ་ཤིང་དང་མར་མ་གཏོགས་གཞན་རྣམས་
བསྲེས་ནས་བཤམས་ཀྱང་རུང་སྟེ་དེ་ལྟར་བྱས་ན་བདེའོ། །གཡོན་ཕྱོགས་ནས་མཆོད་ཡོན་
བསྲེས་ནས་བཤམས་ཀྱང་རུང་སྟེ་དེ་ལྟར་བྱས་ན་
སྔོན་དུ་འགྲོ་བའི་མཆོད་པ་ལྔ་དང༌། ཕྱོགས་སྐྱོང༌། འབྱུང་པོ། གཞི་བདག །རིགས་དྲུག །
ཡི་དྭགས། བགེགས་ཀྱི་གཏོར་མ་རྣམས་རིམ་པས་བཤམ། འབྱོར་ན་བླ་བྲེ་གདུགས་རྒྱལ་
མཚན་སོགས་ཇི་ལྟར་མཛེས་པར་བཤམས་ལ་ཡོ་བྱད་ཐམས་ཅད་ལ་དྲི་བཟང་གི་ཆུས་
གཏོར་ཏེ་གཞག་གོ། །
གཉིས་པ་དངོས་གཞི་ནི། སྔ་དྲོའི་དུས་སུ་རང་ཉིད་ཁྲུས་བྱས། འབྱོར་ན་གོས་རྒྱན་
དཀར་པོས་བརྒྱན་ལ་རང་གཞན་གྱི་སྡིག་པ་སྦྱང་བར་འདོད་པའི་བསམ་པས། ཐབ་ལ་ཁ་
ཕྱོགས་པར་སྐྱིལ་ཀྲུང་གིས་འདུག་སྟེ། བདག་བསྐྱེད་རྡོ་རྗེ་སེམས་དཔའི་བསྒོམ་བཟླས་ནི།
བདག་དང་འགྲོ་བ་སོགས་ནས་འཕགས་པའི་དགེ་འདུན་རྣམས་ལ་སྐྱབས་སུ་མཆིའོ། །ཞེས་
པའི་བར་དང་། ཆོས་ཐམས་ཅད་སྟོང་ཞིང་བདག་མེད་པ་ཡིན་པ་ལ་དེ་མ་རྟོགས་པའི་སེམས་
ཅན་ཐམས་ཅད་ཀྱི་སྡིག་སྒྲིབ་སྦྱངས་ཏེ་སངས་རྒྱས་ཀྱི་ས་ལ་འགོད་པར་བྱ། དེའི་ཆེད་དུ་
བཅོམ་ལྡན་འདས་ཀུན་རིག་གི་རྣལ་འབྱོར་ཉམས་སུ་བླང་བར་བགྱིའོ། །ཞེས་ལན་གསུམ་
གྱི་རྗེས་སུ། སྲུང་འཁོར་བསྡུས་པ་ནི། ཨོཾ་སྭ་བྷཱ་ཝ་ཤུདྡྷ༔ སརྦ་དྷརྨཱ སྭ་བྷཱ་ཝ་ཤུདྡྷ྅ཧཾ་གིས་
ཆོས་བདག་མེད་པ་བསྒོམ། སྟོང་པའི་ངང་ལས་པཾ་ལས་པདྨ། ཨ་ལས་ཟླ་བའི་དཀྱིལ་
འཁོར་གྱི་སྟེང་དུ་ཧཱུྃ་ལྗང་སྔོན། དེ་ལས་འོད་འཕྲོས་འདུས་གཅིག་ཏུ་གྱུར་པ་ལས་རང་ཉིད་

84

ངན་སོང་སྦྱོང་རྒྱུད་ནས་བཤད་པའི་སྦྱིན་སྲེག་རོ་སྲེག་མཆོད་རྟེན་གྱི་ཆོ་ག་རབ་གནས་མདོར་བསྡུས།
ཕྱག་ན་རྡོ་རྗེ་སྐུ་མདོག་ལྗང་སྔོན་ཞི་བའི་ཉམས་ཅན་ཞལ་གཅིག་ཕྱག་གཉིས་པ། གཡས་
རྡོ་རྗེ་རྩེ་ལྔ་པ་ཐུགས་ཀར་འཛིན་ཅིང༌། གཡོན་དྲིལ་བུ་དཀུར་བརྟེན་པ། དར་གྱི་ན་བཟའ་
དང་རིན་པོ་ཆེའི་རྒྱན་གྱིས་བརྒྱན་པ། སེམས་དཔའི་སྐྱིལ་མོ་ཀྲུང་གིས་བཞུགས་པར་བསམ།
དེའི་སྙིང་གར་ཉི་མའི་དཀྱིལ་འཁོར་གྱི་སྟེང་དུ་ཧཱུྃ་མཐིང་ནག་དེ་ལས་འོད་ཟེར་འཕྲོས་འདུས་
གཅིག་ཏུ་གྱུར་པ་ལས། བདག་ཉིད་ཁྲོ་བོ་འཇིག་རྟེན་གསུམ་ལས་རྣམ་པར་རྒྱལ་བ་དབུ་
མཐའ་ཡས་པ། ཕྱག་མཐའ་ཡས་པ། སྐུ་མདོག་སྔོན་པོ་སྦྲུལ་དང་མི་སྡུག་པའི་རྒྱན་གྱིས་
བརྒྱན་པ། སྟག་གི་པགས་པའི་ཤམས་ཐབས་ཅན། རྩ་ཕྱག་གཉིས་ཀྱིས་ཧཱུྃ་མཛད་ཀྱི་ཕྱག་
རྒྱ་མཛད་པ། ཕྱག་ལྷག་མ་རྣམས་ཀྱིས་རལ་གྲི་ལ་སོགས་པའི་མཚོན་ཆ་སྣ་ཚོགས་དང་རྒྱུ་
མ་དང་མགོ་ཐོད་ཤས་གང་བ་བསྣམས་པ། གཡོན་བརྐྱང་གི་སྟབས་ཀྱིས་ཡེ་ཤེས་ཀྱི་མེ་
འབར་བའི་དབུས་ན་བཞུགས་པར་བསམས་ལ། ལག་པ་རྡོ་རྗེའི་ཁུ་ཚུར་གཉིས་རྒྱབ་སྤྲད་
པའི་མཐེ་ཆུང་གཉིས་ལུ་གུ་རྒྱུད་དུ་སྦྲེལ། མཛུབ་མོ་གཉིས་སྡིགས་མཛུབ་ཏུ་བྱས་པ་གནས་
གསུམ་དུ་རེག་ཅིང༌། ཨོཾ་བཛྲ་སཏྭ་ཀྲོདྷ་ཨ་ན་ལཱརྐ་མ་ཧཱ་བཛྲ་ཀྲོ་དྷ་དྲ་བ་དྲ་བ། བི་དྲ་བ་བི་
དྲ་བ། སརྦ་ཨ་པ་ཡ་ནཱ་ཤ་ཡ་ནཱ་ཤ་ཡ་ཧ༌ར༌ཧ༌ར༌པྲ་ཎཱི་ཧཱུྃ་ཕཊ། ཅེས་ལན་གསུམ་གྱིས་
བདག་བསྲུང༌། ཡང་ལན་གསུམ་བརྗོད་ལ། དང་པོས་འོག་རྡོ་རྗེའི་ས་གཞི་དང༌། གཉིས་
པས་ཕྱོགས་རྡོ་རྗེའི་ར་བ་མེ་རི་དང་བཅས་པ། གསུམ་པས་དེའི་ནང་དུ་རྡོ་རྗེའི་གུར་
བསམས་ལ། གནས་སྲུང་། ཡང་ལན་གསུམ་བརྗོད་པས། རྣལ་འབྱོར་བསྲུང་བར་བསམ་
སྟེ༑ སྲུང་བའི་འཁོར་ལོ་བསྒོམ་པའོ། །
དེ་ནས་རང་གི་ལག་མཐིལ་གཉིས་སུ་ཨ་ཨ་ལས་ཟླ་བའི་དཀྱིལ་འཁོར་སོགས་
ནས་བཟླས་པའི་མཇུག་གི་མཆོད་བསྟོད་ཀྱི་ཐམས་ཅད་རྡོ་རྗེའི་བདག་ཉིད་གཙང༌། ཞེས་
པའི་བར་རྫོགས་པར་བྱས་ལ། སྔར་གྱི་དཔལ་འབར་ལ་མེ་སྦར་ཏེ་ཐབ་ལ་གཡས་ཕྱོགས་
ནས་ལན་གསུམ་བསྐོར་ཞིང༌། ཨོཾ་ཛྭ་ལ་ཛྭ་ལ་ཧཱུྃ། ཞེས་བརྗོད་དེ་མེ་ཚང་གི་ཏིང་ལོ་སྦར་


85

གངས་ཅན་རིག་བཅུད་ལས། དཔོན་སློབ་ངག་དབང་ལེགས་གྲུབ་ཀྱི་གསུང་པོད་འབུམ་བཞི་པ།
ལ་རྩྭ་སྐམ་པོ་གཞན་དང་བཅས་ཏེ་མེ་གསོ། དྲི་བཟང་གི་ཆུ་ལ་ཨོཾ་ཨ་མྲྀ་ཏེ་ཧཱུྃ་ཕཊ། ཅེས་
པ་ཁ་ཡར་བཟླས་པས་བྱིན་གྱིས་བརླབས་ནས། སྔགས་དེ་ཉིད་བརྗོད་ཅིང་ཀུ་ཤའི་འཐོར་
ཡབ་ཀྱིས་ཐབ་དང་ཡོ་བྱད་རྣམས་ལ་གཏོར། མཆོད་རྫས་དང་བསྲེག་རྫས་རྣམས་རྡོ་རྗེ་
གནོད༵་སྦྱིན་གྱི་སྔགས་རྒྱས་བསང༌། སྭ་བྷཱ་ཝས་སྦྱངས། སྟོང་པའི་ངང་ལས་ཨོཾ་ལས་བྱུང་
བའི་རིན་པོ་ཆེ་ལས་གྲུབ་པའི་སྣོད་ཡངས༌ཤིང༌རྒྱ༌ཆེ༌བ༌རྣམས༌ཀྱི༌ནང༌དུ༌ཨོཾ་ཞུ་བ་ལས་
བྱུང་བའི་ལྷ་རྫས་ལས་གྲུབ་པའི་མཆོད་ཡོན། མེ་ཏོག །བདུག་སྤོས། མར་མེ། དྲི། ཞལ་
ཟས། གཞན་ཡང་རོལ་མོ་དང་འཕན་གདུགས་ལ་སོགས་པའི་མཆོད་རྫས་རྣམས་དང༌།
ཡམ་ཤིང་ལ་སོགས་པའི་བསྲེག་རྫས་རྣམས་དྭངས་ཤིང་ཐོགས་པ་མེད་པ་སོ་སོའི་ལས་
སྒྲུབ་པའི་ནུས་པ་དང་ལྡན་པ་བདུད་རྩིའི་རང་བཞིན་དུ་གྱུར། ཞེས་བརྗོད་ལ་མཆོད་རྫས་
རྣམས་ཨོཾ་བཛྲ་ཨཧཱུཾ་ཧཱུཾ། ཨོཾ་བཛྲ་པུཥྤ་ནས་ཤབྡ་ཧཱུྃ་བར་གྱི་སོ་སོའི་སྔགས་དང༌། བསྲེག་
རྫས་རྣམས་ཨོཾ་ཨཱཿཧཱུྃ་དང༌། ཨོཾ་ཨ་མྲྀ་ཏེ་ཧཱུྃ་ཕཊ་ཀྱིས་བྱིན་གྱིས་བརླབ། དེ་ནས་ཐབ་ཡཀྵས་
བསང༌། ཨོཾ་ཤས་སྦྱངས། སྟོང་པའི་ངང་ལས་ཨོཾ་བྷ་ཡོངས་སུ་གྱུར་པ་ལས་ཞི་བའི་ཐབ་ཁུང་
དཀར་པོ་ཟླུམ་པོ་རྒྱ་དང་ཚད་ཡོངས་སུ་མ་ཆད་པ་ཁ་སྒྱེར་ལ་རྡོ་རྗེའི་ཕྲེང་བས་བརྒྱན་པ།
སྣ་ཚོགས་རྡོ་རྗེ་དང༌། རིན་པོ་ཆེ་དང་པདྨས་མཚན་པའི་མུ་ཁྱུད་རིམ་པ་གསུམ་དང་བཅས་
པ་དྭངས༌ཤིང༌ཐོགས་པ་མེད༌པ་མཚན་ཉིད་ཐམས་ཅད་ཡོངས་སུ་རྫོགས་པར་བསམ།
རང་གི་ཐུགས་ཀའི་ས་བོན་ལས་འོད་འཕྲོས་པས། ཤར་ལྷོ་ནས་མེ་ལྷ་འཁོར་དང་བཅས་
པ་ཨོཾ་བཛྲ་ས་མཱ་ཛཿ ཞེས་དང་རྡོ་རྗེ་དྲིལ་བུ་འཛིན་པས། ཨོཾ་ཚུར་སྤྱོན་ཚུར་སྤྱོན་འབྱུང་པོ་
ཆེ༑ ༑མེ་ལྷའི་རྒྱལ་པོ་དྲང་སྲོང་མཆོག །བསྲེག་བླུགས་ཞལ་ཟས་བཞེས་སླད་དུ། །འདི་ཉིད་
དུ་ནི་བཞུགས་སུ་གསོལ། །ཨོཾ་ཨགྣ་ཡེ་མ་ཧཱ་ཏེ་ཛཿ སརྦ་ཀརྨཱ་པྲ་སཱ་དྷ་ཀཿ ཀཱ་རུ་ཎྱ་ཀྲི་ཏ་
སཏྭ་ཨརྠ། ཨསྨིནྣནྣི་ཧི་ཏོ་བྷ་ཝ། ཞེས་པས་སྤྱན་དྲངས། པདྨ་ཀ་མ་ལཱ་ཡ་སྟཱཾ་གྱིས་གདན་
ཕུལ། ཐབ་ཀྱི་དབུས་སུ་པདྨ་དང་ར་སྐྱེས་ཀྱི་གདན་ལ་འཁོད་པ་ནི། མེ་ལྷ་སྐུ་མདོག་དཀར་

86

ངན་སོང་སྦྱོང་རྒྱུད་ནས་བཤད་པའི་སྦྱིན་སྲེག་རོ་སྲེག་མཆོད་རྟེན་གྱི་ཆོ་ག་རབ་གནས་མདོར་བསྡུས།
པོ་ཞལ་གཅིག་ཕྱག་བཞི་པ་གཡས་གཉིས་རིན་པོ་ཆེ་དང་དབྱུག་པ། གཡོན་གཉིས་པདྨ་
དང་སྤྱི་བླུགས་འཛིན་པ་དྲང་སྲོང་གི་ཚོགས༌ཀྱིས༌བསྐོར༌བ༌དང༌བཅས༌པར༌གྱུར་ཞེས་
བརྗོད།
དེ་ནས་ཨོཾ་ཨགྣ་ཡེ་ས་པ་རི་ཝཱ་ར་ཞེས་པ་རེ་རེའི་མགོར་སྦྱར་བའི་ཨཉྙཾ་པྲ་ཏཱི་ཙྪ་སྭཱ་
ཧཱ་སོགས་ནས་ཤབྡ་པྲ་ཏཱི་ཙྪ་སྭཱ་ཧཱའི་བར་གྱིས་མཆོད་དེ། ཨོཾ་ཨགྣ་ཡེ་བདག་དང་སེམས་
ཅན་ཐམས་ཅད་ཀྱི་སྡིག་པ་དང་སྒྲིབ་པ་ཐམས་ཅད་ཤཱིནྟཾ་ཀུ་རུ་སྭཱ་ཧཱ། ཞེས་སམ། རོ་སྲེག་
སོགས་གཤིན་དོན་ཡིན་ན། ཨོཾ་ཨགྣ་ཡེ་ཚེ་ལས་འདས་པའི་སྡིག་པ་དང་སྒྲིབ་པ་ཐམས་
ཅད་ཅེས་པས་ཡམ་ཤིང་དང་མར་དང་བསྲེག་རྫས་གཞན་རྣམས་ལན་གསུམ་གསུམ་ཕུལ་
ལ་མཐར་རྡོ་རྗེ་དྲིལ་བུ་འཛིན་པས། འཇིག་རྟེན་དབང་ཕྱུག་ཚངས་དབང་མགོན་གྱི་སྲས། །
མེ་ལྷའི་རྒྱལ་པོ་ཌཱ་ཀིས་དབང་བསྐུར་བ། །ཤེས་རབ་མཆོག་གིས་ཉོན་མོངས་ཐམས་ཅད་
སྲེག ༑འཇིགས་བྱེད་མེ་ལྷ་ཉིད་ལ་རྣམ་པར་འདུད། །ཅེས་པས་བསྟོད། མེ་ལྷ་ལ་བསྲེག་
རྫས་འབུལ་བ་འདི་འོག་ཏུ་བཤད་ཀྱང་འདིར་བྱས་ན་བདེའོ། །དེ་ནས་རང་གི་སྙིང་ག་ནས་
འོད་ཟེར་འཕྲོས་པས། རང་བཞིན་གྱི་གནས་ནས་ཁྲོ་བོ་འཇིག་རྟེན་གསུམ་ལས་རྣམ་པར་
རྒྱལ་བ་ཨོཾ་བཛྲ་ས་མཱ་ཛཿ ཞེས་དང་སྤྲོ་ན། ཡེ་ཤེས་བསྐལ་པ་སོགས་བརྗོད་དེ། ཨོཾ་པདྨ་ཀ་
མ་ལཱ་ཡ་སྟཱཾ་ཞེས་པས་གདན་ཕུལ་ལ། མེ་ལྷའི་ལྟོ་བ་ཡངས་པར་པད་ཉིའི་གདན་ལ་འཁོད་
པ་ནི་ཁྲོ་བོ་འཇིག་རྟེན་གསུམ་ལས་རྣམ་པར་རྒྱལ་བ་དབུ་མཐའ་ཡས་པ་ཕྱག་མཐའ་ཡས་
པ༑ སྐུ་མདོག་སྔོན་པོ་སྦྲུལ་དང་མི་སྡུག་པའི་རྒྱན་གྱིས་བརྒྱན་པ་སྟག་གི་པགས་པའི་ཤམ་
ཐབས་ཅན། རྩ་ཕྱག་གཉིས་ཀྱིས་ཧཱུྃ་མཛད་ཀྱི་ཕྱག་རྒྱ་མཛད་པ། ཕྱག་ལྷག་མ་རྣམས་
ཀྱིས་རལ་གྲི་ལ་སོགས་པའི་མཚོན་ཆ་སྣ་ཚོགས་དང་རྒྱུ་མ་དང་མགོ་ཐོད་ཤས་གང་བ་
བསྣམས་པ། གཡོན་བརྐྱང་གི་སྟབས་ཀྱིས་ཡེ་ཤེས་ཀྱི་མེ་འབར་བའི་དབུས་ན་བཞུགས་
པར་བསམ། དེ་ནས་ཨོཾ་མ་ཧཱ་ཀྲོ་དྷ་རཱ་ཛ་རེ་རེའི་མགོར་སྦྱར་བའི་ཨཉྙཾ་པྲ་ཏཱི་ཙྪ་ས